**Ajánlatkérő felhívás**

A Hajléktalanokért Közalapítvány (továbbiakban: közalapítvány) által az Emberi Erőforrás Fejlesztési Operatív Program Plusz (továbbiakban EFOP Plusz Program) keretében megvalósított , az Élelmiszer támogatás biztosítása hajléktalan személyek részére elnevezésű, EFOP Plusz-5.2.1-23-2024-00001 azonosítószámú projekt (továbbiakban Projekt) keretében lefolytatta az „Élelmiszer támogatás biztosítása hajléktalan személyek részére – EFOP Plusz – 2025.04.30-ig” tárgyú közbeszerzési eljárást, melynek eredményeként 2024. február 29-én megkötött Vállalkozási szerződések alapján, a 2024. 03.25. - 2025. április 30. közötti időszakban teljesíti a Projekt megvalósításának fő programrészét, a hűtött, előre csomagolt étkezési csomagok lefőzésére és kiszállítására vonatkozó szolgáltatásbiztosítást.

A közalapítvány a szolgáltatásbiztosításhoz kapcsolódó minőségbiztosítási folyamatok elemének megvalósítása érdekében ajánlatkérő felhívást tesz közzé

**élelmiszermérnök szakértői tevékenység ellátására, a szolgáltatásbiztosításhoz kapcsolódó minőségellenőrzési feladatok** pontosítására, azok ütemezésére, valamint a minőségellenőrzési feladatok elvégzésére vonatkozóan, az alábbiak szerint:

* Minőségellenőrzési feladatok elvégzéséhez szükséges szakértői szintű, gyakorlati megvalósítási szempontokat magában foglaló **eljárás (Minőségellenőrzési protokoll) aktualizálása, pontosítása** – egyéb, a szolgáltatásbiztosítás körülményeit befolyásoló vis maior helyzeteket – a Kbt. 112. § (1) bekezdés b) pontja szerint **„****Élelmiszer támogatás biztosítása hajléktalan személyek részére – EFOP Plusz – 2025.04.30-ig”** tárgyában annak dokumentációját képező *Műszaki leírás*, ill. *Eljárásrend* c. dokumentumok és a Vállalkozási szerződésekben foglaltak alapján.
* Minőségellenőrzési **feladatok ütemezése** a 2024.06.15 – 2025.04.30 időszakra vonatkozóan mind a helyszíni ellenőrzés helyszínét, mind a tevékenység időszakos ütemezését tekintve.
* Minőségellenőrzési **feladatok elvégzése** a közalapítvány Projektirodája által elfogadott eljárásrend és a tervezett ütemezés alapján, valamint a szolgáltatás teljesítés során bármikor felmerülő szavatossági kifogás esetén a 2024.06.15 – 2025.04.30 közötti időszakban.
* Telefonos, e-mailes vagy személyes kapcsolattartás a Projektirodával a szolgáltatásteljesítés során a szakértői témakörön belül ad hoc felmerülő kérdésekkel, esetleges problémákkal kapcsolatban egyeztetések, **készenléti tanácsadás** formájában, 2024.06.15 – 2025.04.30 közötti időszakban.

A felhívás háttere:

A Kormány a Partnerségi Megállapodásban, a „*Szociálisabb és befogadóbb Európa a szociális jogok európai pillérének végrehajtásával*” c. szakpolitikai célkitűzés alapján megfogalmazta az anyagi és szociális deprivációval érintettség mérséklését. Összhangban a Partnerségi Megállapodásban foglaltakkal, a cél elérését a Kormány az Emberi Erőforrás Fejlesztési Operatív Program Plusz keretében tervezi elősegíteni a 2021-2027 uniós pályázati ciklus időszakában.

Az EFOP Plusz projekt keretében megvalósított Projekt célja az egészséges táplálkozást szolgáló, lehetőség szerint vitaminokban és ásványi anyagokban gazdag összetétellel rendelkező (alacsony cukor-, só-, transzzsírsav tartamú), fogyasztásra kész élelmiszerek (készétel, kiegészítő élelmiszer) biztosítása munkanaponkénti rendszerességgel hajléktalan emberek (hajléktalanok átmeneti szállásán élők, éjjeli menedékhelyen alvók, nappali melegedőt használók, utcán, közterületen vagy nem lakás céljára szolgáló helyen élők) részére.

1. ***Az ajánlattétel háttere és a feladat elvégzését befolyásoló szempontok:***

A szolgáltatásbiztosítás most érvényben lévő megvalósítási szakaszában 2024.03.25-2025.04.30-ig tartó hűtött, előre csomagolt étkezési csomagok elkészítésével és a szállítási helyszínekre történő kiszállításával kapcsolatos szolgáltatásbiztosításra a Hajléktalanokért Közalapítvány a lefolytatott közbeszerzési eljárás nyertesével (Háncs Kft.) 2024. február 29-én kötötte meg a Vállalkozási szerződéseket. A célcsoport részére történő étkeztetési lehetőséget biztosító szolgáltatás (étkezési csomagok elkészítése és a szállítási helyszínekre történő kiszállítása) 2024. március 25-től indult el országosan.

A szolgáltatásbiztosítás egyik alapja a hiv. közbeszerzési dokumentáció részét képező Eljárásrendben[[1]](#footnote-1) rögzített helyszíni minőségellenőrzési eljárás, amelynek célja, hogy időszakos ütemezéssel vizsgálja a projekt célcsoportjának nyújtott kiegészítő étkezés szolgáltatás biztosítás minőségének megtartását.

További, a szolgáltatás műszaki tartalmát meghatározó dokumentum a hiv. közbeszerzési eljárás további dokumentuma a Műszaki leírás.

Fent jelölt dokumentumok a jelen ajánlatkérés mellékleteit képezik.

1. ***A jelen árajánlatkérő felhívás szerint ellátandó feladatok:***

Az árajánlattevő feladata a **minőségellenőrzési feladatok** gyakorlati megvalósításának eljárását leíró dokumentum aktualizálása és szükség szerinti pontosítása. Kapcsolódóan a folyamat egyes lépéseinek ütemezése, valamint a minőségellenőrzési feladatok elvégzése.

**II.1. A minőségellenőrzési feladatok elvégzéséhez szükséges szakértői szintű, gyakorlati megvalósítási szempontokat magában foglaló eljárás módosítása** – figyelembe véve a szolgáltatásbiztosítás körülményeit befolyásoló vis maior helyzeteket (például.: a hajléktalanellátás működését előre nem látható módon befolyásoló és ezzel a szolgáltatásbiztosítását akadályozó külső kényszerítő tényezők, események) – a Kbt. 112. § (1) bekezdés b) pontja szerint **„Élelmiszer támogatás biztosítása hajléktalan személyek részére – EFOP Plusz – 2025.04.30-ig”** tárgyában annak dokumentációját képező *Műszaki leírás*, ill. *Eljárásrend* c. dokumentumok és a Vállalkozási szerződésekben foglaltak alapján.

A feladat ütemezése: 2024. június

A minőségellenőrzési feladatok eljárása a vonatkozó közbeszerzési eljárás dokumentációjának részét képezi. Jelen feladat célja ezen eljárás pontosítása a közalapítvány képviseletében eljáró Projektirodával folytatott egyeztetések alapján, a dokumentum módosítása nélkül. Az Eljárásrendben található leírás (IX.2.2. pont) tartalmazza a Vállalkozó által biztosítandó étkezési csomagok, ill. szolgáltatás minőségi feltételeinek meglétét ellenőrző

1. Érzékszervi vizsgálat tevékenységeit
2. Laborvizsgálatok elvégzésének lehetőségét

Ez alapján jelen ajánlatkérés célja a helyszíni minőségellenőrzési alkalom részét képező **érzékszervi vizsgálat tevékenység** gyakorlati megvalósítás folyamatainak aktualizálása és/vagy módosítása, valamint a **laborvizsgálatok** tartalmának, és a vonatkozó gyakorlati megvalósítási folyamatoknak szakértői szintű aktualizálása és/vagy módosítása, valamint a laborvizsgálati technikai feltételek biztosítása (értsd.: mikrobiológiai vizsgálatra kiemelt ételcsomag elszállítása és a szükséges feltételek ügyintézése); vis maior helyzetben történő szakértői reagálás mind az ellenőrzési feladatok eljárásának aktualizálása, mind pedig a gyakorlati, minőségbiztosítási folyamatok ellátása terén.

**II.2 A minőségellenőrzési feladatok, minőségellenőrzési alkalmak ütemezése a 2024.06.15-2025.04.30 időszakra vonatkozóan, mind a helyszíni ellenőrzés helyszínét, mind a tevékenység időszakos ütemezését tekintve.**

Vonatkozó feladat ütemezése: 2024. június

*(Az ütemterv tábla sablon elkészítése a Projekt megvalósítását koordináló Projektiroda munkatársaival és a szerződött ajánlattevővel történő, közös megbeszélésen alapuló feladat.)*

A helyszíni minőségellenőrzések számát a Projektiroda 1 alkalom/közbeszerzési rész/évben minimalizálja és 4 alkalom/közbeszerzési rész/hónapban maximalizálja. Ez alól kivételt képez az étellel kapcsolatos szavatossági kifogás okán tett bejelentés következményeként a vonatkozó jogszabályoknak megfelelően (az élelmiszerláncról és hatósági felügyeletéről szóló 2008. évi XLVI. törvény) az illetékes hatóság által végrehajtott ellenőrzés. Az ellenőrzés alkalmanként egy ételosztási helyszínen történik meg, ám amennyiben az ételosztási helyszínek egymáshoz közel találhatóak, az étkezési csomagok minőségi ellenőrzése ugyanazon a napon több ételosztási helyszínen is történhet.

Helyszíni ellenőrzési alkalomként értendő továbbá – a Projektiroda, valamint szerződött élelmiszermérnök szakértő egyeztetésén alapuló – úgynevezett konyhalátogatás, amely a Vállalkozó főzőkonyháját érintő helyszíni megtekintés szakértői nyomonkövetése. A helyszíni megtekintés nem teljeskörű ellenőrzési alkalom, a szaktanácsadás fogalmát meríti ki, segíti a Projektiroda munkatársainak szakszerű betekintését.

A minőség-ellenőrzés helyszínei a Projekt megvalósításában ételosztó helyszínként megjelölt ún. Partnerszervezetek intézményei (meghatározás és helyszín bemutatás: 3.sz melléklet *Eljárásrend,* 2. sz melléklet *Műszaki leírás*), valamint a Vállalkozási szerződés keretében meghatározott Vállalkozó konyhái.

**II.3. Minőségellenőrzési feladatok elvégzése a közalapítvány által elfogadott eljárásrend és a tervezett ütemezés alapján**

Vonatkozó feladat ütemezése: 2024.06.15-2025.04.30 időszakban

Az ajánlattevő által összeállított és a Projektiroda által jóváhagyott gyakorlati megvalósítási eljárásban foglaltak alapján a helyszíni minőségellenőrzési alkalom

* előkészítő tevékenységeinek elvégzése (ellenőri tevékenység technikai feltételeinek előkészítése, egyeztetés a Projektiroda munkatársaival), valamint
* a helyszíni minőség-ellenőrzés megvalósítása
	+ ételosztás megvalósítását végző telephelyekre (megvalósító telephelyek) történő leutazás saját gépjárművel
	+ a helyszínen végzett érzékszervi vizsgálat elvégzése és a szükséges eszközök biztosítása (például: mérleg, maghőmérő, fényképek készítésére alkalmas eszköz, laptop)
	+ a helyszíni ellenőrzési alkalom során laborvizsgálati céllal átvett mintacsomag laborvizsgálatra történő elszállítása/benyújtása (biztosítva a szükséges tárgyi eszközöket – pl.: hűtőtáska, hűtőláda), a vizsgálat megrendelése,
	+ a vizsgálati eredmény átvétele és annak szakértői értékelése
	+ a záródokumentáció szakértői összegzése és megküldése a Projektirodának
	+ a Vállalkozóval való, a helyszíni ellenőrzés eredményeként jegyzőkönyvvén alapuló egyeztetés nyomonkövetése, szükség szerint tanácsadás

A konyhalátogatásként jellemzett minőség-ellenőrzési helyszíni alkalom esetén az élelmiszermérnök szakértő a helyszíni látogatás során nyomonköveti a helyszíni bemutatót. Kérdéseivel felderíti a helyszíni körülményeket, figyelembe véve a Projekt szakmai tartalmát. A látogatás eredményét szóban összegzi és egyezteti szaktanácsadás formájában a Projektiroda munkatársaival.

A nyertes ajánlattevőnek a minőségellenőrzési feladatok elvégzése közben szükséges:

* szem előtt tartania a minőség-ellenőrzés tárgyát meghatározó, jelen ajánlatkérés mellékletét képező, vonatkozó közbeszerzési eljárás dokumentumaiban foglaltaknak való megfelelőséget
* folyamatosan együttműködnie a projekt szakmai vezetőjével
* folyamatosan együttműködnie a projekt szállítói koordinátor-monitorozó munkatársával, aki a minőségellenőrzési tevékenységet koordinálja és felügyeli
* rendszeres személyes találkozó keretében egyeztetnie a Megrendelő képviseletében eljáró Projektirodával
* telefonos, e-mailes vagy személyes kapcsolattartás a Projektirodával a szolgáltatásteljesítés során ad hoc felmerülő kérdésekkel, esetleges problémákkal kapcsolatban egyeztetések, készenléti tanácsadás formájában
1. ***A feladat elvégzését szabályozó tényezők:***

III.2. Műszaki leírás (2. sz melléklet)

III.3. Eljárásrend (3. sz melléklet)

1. ***Az ajánlatok bírálati szempontjai:***
* **az ajánlat jelen Ajánlatkérő felhívás mellékletét képező Ajánlattételi sablonon került benyújtásra, annak részei olvashatóan és maradéktalanul kitöltésre kerültek** (Ajánlattételi sablon 1. sz melléklet)

*Kérjük, hogy ajánlatát jelen ajánlatkérő felhívás mellékleteként biztosított Ajánlattételi sablon alkalmazásával nyújtsa be.*

* **az élelmiszermérnöki szintű szakértői feladatellátásának megfelelőségét alátámasztó végzettség és tapasztalatok megléte**

*Kérjük, hogy a hiv. Ajánlattételi sablonon tüntesse fel a szakértői tevékenység elvégzésére való megfelelőség ellenőrzését lehetővé tevő információkat.*

* **legalacsonyabb összegű ellenszolgáltatás**

 *Kérjük, hogy az árajánlatot nettó ár plusz ÁFA/óra és bruttó ár/óra megosztásban szíveskedjen akként megadni, hogy a fent megnevezett szakértői feladatok megnevezése mellett feltünteti az adott feladat elvégzésére vonatkozó megközelítőleges óraszámot.*

**Az ajánlat megadásakor az alábbiakat is tekintetbe kell venni:**

* A dokumentációk értékesítéséből származó esetleges bevétel a Hajléktalanokért Közalapítványt illeti meg.
* Ajánlattevő egy db végszámlát jogosult kiállítani a feladat elvégzését, valamint a Hajléktalanokért Közalapítvány Projektiroda által kiállított teljesítési igazolást követően.

***IV.1. Ajánlattételi határidő: 2024.június 7.***

***IV.2. Ajánlatok benyújtásának helye és módja:***

***személyesen:*** *Hajléktalanokért Közalapítvány Projektiroda:*

*1111 Budapest, Zenta utca 1. földszint*

*v****agy***

***postai úton:*** *Hajléktalanokért Közalapítvány Projektiroda:*

*1464 Budapest, Pf. 1383*

***vagy***

***elektronikus úton:*** *rsztop@rsztop.org*csatolva az eredeti, aláírt ajánlattétel szkennelt példányát.

***IV.3. Szerződéskötés tervezett időpontja: 2024.06.14.***

***IV.4. Teljesítés helyszíne: 1067 Budapest, Szobi u. 3.***

A jelen ajánlatkéréssel kapcsolatban további információ kérhető Racskó Róbert munkatárstól a +36 70/311-8427-es telefonszámon, vagy a racsko.robert@rsztop.org e-mail címen.

Budapest, 2024.május 27. Varga Péter

 Hajléktalanokért Közalapítvány

 igazgató

Ajánlatkérés mellékletei:

1. sz. melléklet: Ajánlattételi sablon

2. sz. melléklet: Műszaki leírás

3. sz melléklet: Eljárásrend

1. Eljárásrend a Hajléktalanokért Közalapítvány által megvalósítandó, „Élelmiszer támogatás biztosítása hajléktalan személyek részére” elnevezésű projekt keretében a célcsoport részére történő étkeztetés szolgáltatásbiztosításával kapcsolatosan [↑](#footnote-ref-1)